A TANÁCS 2007/808/KKBP HATÁROZATA
(2007. december 6.)
az Európai Unió palesztin területeken folytatott rendőri missziójáról szóló 2007/807/KKBP határozat módosításáról
AZ EURÓPAI UNIÓ TANÁCSA,
tekintettel az Európai Unió palesztin területeken folytatott rendőri missziójáról szóló, 2005. november 14-i 2005/797/KKBP tanácsi együttes fellépésre (1), és különösen annak 14. cikkének (2) bekezdésére, összefüggésben az Európai Unióról szóló szerződés 23. cikke (2) bekezdésének második francia bekezdésével,
mivel:
(1)
A Tanács 2005. november 14-én egy hároméves időtartamra elfogadta az Európai Unió palesztin területeken folytatott rendőri missziójáról szóló 2005/797/KKBP együttes fellépést. A misszió operatív szakasza 2006. január 1-jével megkezdődött.
(2)
A Tanács 2006. november 20-án elfogadta a 2006/807/KKBP határozatot (2), amely a 2007. január 1-jétől2007. december 31-ig terjedő időszakra vonatkozóan a misszióval kapcsolatban felmerülő kiadások fedezésére költségvetésként 2 800 000 euró összeget állapított meg.
(3)
Ez a költségvetés fedezi továbbá a misszióval kapcsolatban felmerülő kiadásokat a 2007. január 1-jétől2008. február 29-ig terjedő időszakban is,
A KÖVETKEZŐKÉPPEN HATÁROZOTT:
1. cikk
A 2006/807/KKBP határozat 1. cikke helyébe a következő szöveg lép:
„1. cikk
(1) A misszióval kapcsolatos kiadások fedezésére szánt végleges költségvetés a 2007. január 1-jétől2008. február 29-ig tartó időszakra 2 800 000 euró.
(2) Az EUPOL COPPS 2008. március 1-jétől2008. december 31-ig tartó időszakra szóló költségvetéséről a Tanács 2008. február 29-ig határoz.”
2. cikk
Ez a határozat az elfogadásának napján lép hatályba.
3. cikk
Ezt a határozatot az Európai Unió Hivatalos Lapjában ki kell hirdetni.
Kelt Brüsszelben, 2007. december 6-án.